Ισαβέλλα της Ορλεάνης (1878-1961)

Η Ισαβέλλα (γαλλ. Isabelle d'Orléans, 7 Μαΐου 1878 - 21 Απριλίου 1961) του Οίκου της Ορλεάνης ήταν πριγκίπισσα της Ορλεάνης και με το γάμο της έγινε δούκισσα του Γκιζ.

Βιογραφία
Η Ισαβέλλα Μαρία Λαύρα Μερσέντες (= του Ελέους) Φερδινάνδη ήταν το πέμπτο παιδί και η τρίτη κόρη του Φιλίππου, Δούκα της Ορλεάνης, γνωστού ως Κόμη του Παρισιού, και της Μαρίας Ισαβέλλας της Ορλεάνης, κόρης του Αντωνίου, Δούκα του Μονπανσιέ.

Ο σύζυγός της, Ιωάννη της Ορλεάνης, Δούκα του Γκιζ, ήταν ξάδελφός της, γιος του Ροβέρτου, Δούκα του Σαρτρ, μικρότερου αδελφού του Φιλίππου, Δούκα της Ορλεάνης & Κόμη του Παρισιού.

Οικογένεια
Παντρεύτηκε το 1899 τον εξάδελφό της, Ιωάννη της Ορλεάνης, Δούκα του Γκιζ, και είχε τέσσερα τέκνα:
 Ισαβέλλα (1900-1983), παντρεύτηκε πρώτα το Μαρί Ερβέ Ζαν Μπρουνό, Κόμη του Αρκούρ, και έπειτα τον πρίγκιπα Πιερ Μυρά.
 Φραγκίσκη (1902 - 1953), παντρεύτηκε το Χριστόφορο της Ελλάδας και της Δανίας.
 Άννα (1906 - 1986), παντρεύτηκε τον Αμεδαίο της Σαβοΐας-Αόστα.
 Ερρίκος (1908 - 1999), Κόμης του Παρισιού, διεκδικητής βασιλιάς της Γαλλίας ως Ερρίκος ΣΤ΄.

Πρόγονοι

Πηγές
 Voir Pierre Daye, Léopold II, Fayard, 1934, p. 462
 "Duke of Guise claims throne". royalmusingsblogspotcom. Archived from the original on 2018-01-10. Retrieved 7 November 2012.

 Παραπομπές 

Κατηγορία:Οίκος της Ορλεάνης
Κατηγορία:Πριγκίπισσες της Γαλλίας